啲人會寫綜述文，通常都係因為佢哋研究緊嗰個課題累積咗好大柞研究－啲學者研究一個課題就會出文獻，出到咁上下就會累積咗一大柞文，呢柞文資訊量大，搞到做呢範研究嘅人覺得係時候要整理嚇手上嘅知識，於是就寫篇綜述文，喺文入面講嚇研究緊個課題有邊啲主要嘅概念、相關嗰啲實驗大致上搵到啲咩結果、仲有係（基於呢啲結果）覺得做呢範嘅研究者跟住落嚟應該做咩研究... 呀噉。